Απόλλων Πατρών (καλαθοσφαίριση γυναικών)

Ο Αθλητικός Σύλλογος Απόλλων Πατρών είναι ελληνικό αθλητικό σωματείο που δραστηριοποιείται στην πόλη της Πάτρας στην Αχαΐα. Επίσημο έτος ίδρυσής του είναι το 1926 και οι αθλητές του αγωνίζονται με χρώματα το μαύρο και το λευκό. Στο έμβλημά του απεικονίζεται ο αρχαιοελληνικός θεός Απόλλων και ιδιαίτερα με τον τρόπο που αυτός απεικονίζεται σε γλυπτό του ναού του Διός στην Ολυμπία.

Το τμήμα γυναικείας καλαθοσφαίρισης νομικά αποτελεί ένα από τα ερασιτεχνικά τμήματα του συλλόγου. Έδρα του είναι το ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών.

 Ιστορική αναδρομή 
Η γυναικεία ομάδα του Απόλλωνα Πατρών έχει αναδειχθεί τέσσερις φορές Πρωταθλήτρια στην τοπική Κατηγορία της Ε.Σ.Κ. Αχαΐας-Ηλείας και συγκεκριμένα κατά τα έτη 1997-98, 2005-06, 2006-07 και 2010-11.«Ένωση Σωματείων Καλαθοσφαίρισης Αχαΐας-Ηλείας», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η κατάκτηση του τελευταίου από αυτούς τους τίτλους οδήγησε το σύλλογο στο Ειδικό Πρωτάθλημα Ανόδου που διοργανώνει η Ομοσπονδία ανάμεσα στους Πρωταθλητές των τοπικών Ενώσεων της Νοτίου Ελλάδος, προκειμένου να προωθηθούν ομάδες στην Α2 Εθνική Κατηγορία.«Αήττητοι στην Α2 γυναικών του Νότου Χαλκίδα και Γιάννινα», άρθρο στον ιστότοπο Tsiotras.blogspot.gr, 23 Ιουνίου 2011. Τα μπαράζ διεξήχθησαν σε δύο ομίλους, οι πρώτοι των οποίων θα ανέβαιναν απευθείας στην Α2 Εθνική. Ο Απόλλων κατετάγη δεύτερος στον όμιλό του, λαμβάνοντας το δικαίωμα συμμετοχής σε αγώνα κατάταξης με το δεύτερο του άλλου ομίλου Ιπποκράτη Κω. Επικρατώντας με σκορ 36-61, ο Ιπποκράτης απέκτησε προτεραιότητα για άνοδο σε περίπτωση που προέκυπταν κενές θέσεις εκτός προγράμματος.«Νίκησε και περιμένει ο Ιπποκράτης Κω», άρθρο στον ιστότοπο Tsiotras.blogspot.gr, 24 Ιουνίου 2011. Τελικά ο Ιπποκράτης κλήθηκε όντως να αντικαταστήσει τον Κτησιφόντα Παιανίας που αποχώρησε εθελοντικά,«Στην Α2 γυναικών ο Ιπποκράτης Κω», άρθρο στον ιστότοπο Tsiotras.blogspot.gr, 28 Ιουνίου 2011. ωστόσο στα εθνικά πρωταθλήματα ανέβηκε κι ο Απόλλων αντικαθιστώντας τον Άρη Χολαργού που διαλύθηκε.«Εκτός Α2 ο Αρης Χολαργού, ανέβηκε ο Απόλλων Πάτρας!», άρθρο στον ιστότοπο WePlayBall.gr, 14 Ιουλίου 2011.

Την αγωνιστική περίοδο 2011-12 ο Απόλλων εντάχθηκε στον Όμιλο Νότου της Α2 Εθνικής, τον οποίο συνέθεσαν 11 σύλλογοι.«Βαθμολογία Πρωταθλήματος Α2 Εθνικής Κατηγορίας Γυναικών (Όμιλος Νότου) 2011-2012», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο πλαίσιο αυτό ο σύλλογος δεν κατάφερε να διακριθεί, ολοκληρώνοντας τη χρονία στην τελευταία θέση της κατάταξης και χωρίς καμία νίκη (19 ήττες κι ένας μηδενισμός). Η επίδοση αυτή τον οδήγησε εκ νέου στο τοπικό Πρωτάθλημα. Την ίδια χρονιά ο σύλλογος παραχώρησε δύο παιχνίδια στα πλαίσια της Α' Φάσης του Κυπέλλου Ελλάδος. Στην 1η Αγωνιστική επιβλήθηκε της Α.Γ.Ε. Χαλκίδας με σκορ 63-60.«Αποτελέσματα Κυπέλλου Γυναικών» , άρθρο στον ιστότοπο BasketBlog.gr, 19 Σεπτεμβρίου 2011. Εντούτοις, στη 2η Αγωνιστική ηττήθηκε με μεγάλη διαφορά (53-97) από την Αγία Παρασκευή κι έτσι αποκλείστηκε από τη συνέχεια.«Αποκλείστηκαν απο το Κύπελλο οι γυναίκες του Απόλλωνα», άρθρο στον ιστότοπο TheBest.gr, 22 Σεπτεμβρίου 2011.

Την επόμενη αγωνιστική περίοδο, 2012-13, ο Απόλλων Πατρών ολοκλήρωσε τις αγωνιστικές του υποχρεώσεις για το τοπικό Πρωτάθλημα στη 2η θέση του τελικού βαθμολογικού πίνακα.«Αποτελέσματα ΕΣΚΑΗ: Πρωταθλητής ο Έσπερος Πατρών!», άρθρο στον ιστότοπο WePlayBall.gr, 24 Μαΐου 2013. Ειδικότερα συγκέντρωσε 10 νίκες σε 14 αγώνες, δύο λιγότερες από τον πρωτοπόρο Έσπερο.

Τη χρονιά 2013-14 ο σύλλογος, έχοντας συγκεντρώσει 6 νίκες και 8 ήττες, κατέλαβε την 5η θέση του τελικού βαθμολογικού πίνακα σε σύνολο 8 ομάδων.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2011-12 2Α2 Εθνική 11 - 0-19 - - ? 2η - Α' Φάσης 2-  -  -

 Λογότυπο 
Το λογότυπο της ομάδας, όπως έχει εξελιχθεί με το πέρασμα του χρόνου.

 Πρόσωπα 
+ΠροπονητέςΕθνΟνοματεπώνυμοΘητεία  Ράνια Γκοτσοπούλου  ???? - 2016  Γιώργος Μιχαηλίδης  2016 - σήμερα

 Τρέχουσα αγωνιστική περίοδος 
μικρογραφία|δεξιά|300px|Το Κλειστό Γυμναστήριο του Απόλλωνα στην περιοχή της Περιβόλας (2006).
Κατά την τρέχουσα αγωνιστική περίοδο, 2016-17, ο Α.Σ. Απόλλων Πατρών λαμβάνει μέρος στο Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Αχαΐας-Ηλείας.

Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών. Πρόεδρος του διοικητικού συμβουλίου του ερασιτέχνη Απόλλωνα είναι ο Σωτήρης Χαλκιόπουλος.«Νέος πρόεδρος του ερασιτέχνη Απόλλωνα ο Σωτήρης Χαλκιόπουλος» , άρθρο στον ιστότοπο SportGame.gr, 31 Ιουλίου 2015. Καθήκοντα πρώτου προπονητή διατηρεί από τον Ιούλιο του 2016 ο Γιώργος Μιχαηλίδης.«Απόλλων: Ο Γιώργος Μιχαηλίδης αναλαμβάνει τη γυναικεία ομάδα μπάσκετ» , άρθρο στον ιστότοπο RadioGamma.gr, 4 Ιουλίου 2016.

 Τμήματα υποδομής 
Την αγωνιστική περίοδο 2014-15 ο Απόλλων Πατρών κατέκτησε το Πρωτάθλημα Νεανίδων που διοργανώνει η Ένωση Σωματείων Καλαθοσφαίρισης Αχαΐας-Ηλείας.«Aποτελέσματα Νεανίδων ΕΣΚΑΗ: Πρωταθλητής ο Απόλλων Πάτρας!», άρθρο στον ιστότοπο WePlayBall.gr, 5 Απριλίου 2015. Προπονήτρια ήταν η Ράνια Γκοτσοπούλου. Στη συνέχεια αγωνίστηκαν στην προκριματική φάση του Πανελλήνιου Πρωταθλήματος Νεανίδων, στα πλαίσια της οποίας σημείωσαν 2 νίκες και 1 ήττα, χωρίς να καταφέρουν να περάσουν στην τελική φάση.«Προκριματικά Νεάνιδων: Στην τελική φάση ο ΠΑΣ Γιάννινα!», άρθρο στον ιστότοπο ArcadiaSports.gr, 11 Απριλίου 2015.«Αποτελέσματα Προκριματικών Πανελληνίου Νεανίδων (2ος Ομιλος): Αήττητος στα τελικά ο ΠΑΣ Γιάννινα!», άρθρο στον ιστότοπο WePlayBall.gr, 9 Απριλίου 2015.«Πανελλήνιο Νεανίδων (Β' Φάση, Β' Όμιλος): Ο ΠΑΣ Γιάννινα πήρε το εισιτήριο», άρθρο στον ιστότοπο MissMatchBasket.blogspot.gr, 8 Απριλίου 2015.

 Παραπομπές 

 Εξωτερικοί σύνδεσμοι 

 Α.Σ. Απόλλων Πατρών, επίσημος ιστότοπος του συλλόγου.
 .
 Κλειστό Γυμναστήριο Απόλλωνα Πατρών, πληροφορίες στον ιστότοπο Stadia.gr.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης σε άγνωστο έτος